೧೯೮೭ರಲ್ಲಿ ಪಕ್ಷವನ್ನು ಸೇರಿದ ಮೋದಿಯವರು ಕೇವಲ ಒಂದು ವರ್ಷದ ಒಳಗೆ ಪಕ್ಷದಲ್ಲಿ ಗೌರವಾನ್ವಿತ ಸ್ಥಾನಕ್ಕೆ ಮೋದಿಯವರು ಏರಿದರು. ಮೋದಿಯವರು ಗುಜರಾತ್ ಬಿಜೆಪಿಯ ಮುಖ್ಯ ಕಾರ್ಯದರ್ಶಿಗಳಾದರು. ತದನಂತರ ಮೋದಿಯವರು ಗುಜರಾತಿನಲ್ಲಿ ಒಂದು ನ್ಯಾಯ ಯಾತ್ರೆಯನ್ನು ಆಯೋಜಿಸಿದ್ದರು. ಎರಡು ವರ್ಷಗಳ ನಂತರ ಸನ್ಮಾನ್ಯರು ಲೋಕಶಕ್ತಿ ಯಾತ್ರೆಯನ್ನು ಆಯೋಜಿಸಿದರು. ಕಳ್ಳ ಸಾರಾಯಿಯ ವಿರುದ್ಧ ಈ ಯಾತ್ರೆಯನ್ನು ಆಯೋಜಿಸಲಾಗಿತ್ತು. ಸೋಮನಾಥದಿಂದ ಅಯ್ಯೋಧ್ಯೆಯ ವರೆಗೆ ಶ್ರೀ ಅಡ್ವಾಣಿಯವರು ಆಯೋಜಿಸಿದ್ದ ರಥ ಯಾತ್ರೆಯ ಮುಖ್ಯ ಕಾರ್ಯ ನಿರ್ವಹಣೆಯನ್ನು ಮೋದಿಯವರು ಮಾಡಿದ್ದರು.ಈ ಯಾತ್ರೆಯ ಬಳಿಕ ಗುಜರಾತಿನಲ್ಲಿ ಮೋದಿಯವರು ಪಕ್ಷದ ಸರ್ವಾಧಿಕಾರಿಯಾದರು.೧೯೯೫ರ ಗುಜರಾತಿನ ಚುನಾವಣೆಯ ಬಳಿಕ ಕೇಶುಭಾಯ್ ಪಟೇಲ್ ಅವರನ್ನು ರಾಜ್ಯದ ಮುಖ್ಯಮಂತ್ರಿಯಾಗಿ ಮಾಡಲಾಯಿತು.೨೦೦೧ರಲ್ಲಿ ಕೇಶುಭಾಯ್ ಪಟೇಲ್ ಅವರ ರಾಜೀನಾಮೆಯ ಬಳಿಕ ಮೋದಿಯವರು ಮೊದಲನೆ ಬಾರಿಗೆ ಗುಜರಾತಿನ ಮುಖ್ಯಮಂತ್ರಿಯಾದರು. ನಾಗ್ ಅವರು ನಂತರ ೨೦೦೨ರ ಗೋಧ್ರಾ ಕೋಮು ಗಲಭೆಯ ಬಗ್ಗೆ ಬರೆದಿದ್ದಾರೆ. ಈ ಭಾಗದಲ್ಲಿ ನಾವು ಗೋಧ್ರಾದಲ್ಲಿ ನಡೆದ ನರಮೇಧದ ಬಗ್ಗೆ ಒಂದು ಸಂಪೂರ್ಣ ಚಿತ್ರವನ್ನು ಕಾಣಬಹುದು. ಕೋಮು ಗಲಭೆಯ ಕೆಲವು ಕ್ರೂರ ವಿಷಯವನ್ನು ಬಗ್ಗೆ ಕೂಡ ನಾಗ್ ಅವರು ಬರೆದಿದ್ದಾರೆ. ಗಲಭೆಯ ಹಿಂದೆ ಮೋದಿಯವರ ಯಾವುದೆ ಕೈವಾಡವಿರಲಿಲ್ಲವೆಂದು ನ್ಯಾಯಾಲಯವು ಘೋಷಿಸಿದೆ. ಮುಖ್ಯಮಂತ್ರಿಯಾಗಿ ಮೋದಿಯವರು ರಾಜ್ಯಕ್ಕೆ ಹೊಸದಾದ ಯೋಜನೆಗಳನ್ನು ಘೋಷಿಸಿದರು. ಮೋದಿಯವರ ವೈಬ್ರೆಂಟ್ ಗುಜರಾತ್ ಕಾರ್ಯಕ್ರಮಗಳ ಬಗ್ಗೆ ನಾವು ತಿಳಿದುಕೊಳ್ಳಬಹುದು. ರಾಜ್ಯಕ್ಕೆ ವಿದೇಶಿ ಬಂಡವಾಳವನ್ನು ತಂದ ಮೋದಿಯವರು ರಾಜ್ಯವನ್ನು ಬೆಳೆಸಿದರು. ಗುಜರಾತ್ ರಾಜ್ಯವು ಮೋದಿಯವರ ಸಾರಥ್ಯದಲ್ಲಿ ಒಂದು ಮಾದರಿ ರಾಜ್ಯವಾಯಿತು ಎಂದು ನಾಗ್ ಅವರ ಅಭಿಪ್ರಾಯ.

ಭಾರತೀಯ ಜನತಾ ಪಾರ್ಟಿಯ ಸದಸ್ಯರಾಗಿ
ಕಿಂಗ್ಶುಕ್ ನಾಗ್ ಅವರ ಮುಖ್ಯ ಅಭಿಪ್ರಾಯ
ಮೋದಿಯವರ ವ್ಯಕ್ತಿತ್ವ
ಟಿಪ್ಪಣಿಗಳು